CELEX: 32005R1992
Language: et
Date: 2005-12-07 00:00:00
Title: Komisjoni määrus (EÜ) nr 1992/2005,  7. detsember 2005 , millega muudetakse määrust (EÜ) nr 1168/2005, millega kuulutatakse välja alaline pakkumismenetlus Austria sekkumisameti valduses oleva maisi edasimüümiseks ühenduse turul

8.12.2005   
            
            
               ET
            
            
               Euroopa Liidu Teataja
            
            
               L 320/25
            
         
      KOMISJONI MÄÄRUS (EÜ) nr 1992/2005,
   7. detsember 2005,
   millega muudetakse määrust (EÜ) nr 1168/2005, millega kuulutatakse välja alaline pakkumismenetlus Austria sekkumisameti valduses oleva maisi edasimüümiseks ühenduse turul
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1784/2003 (1) teraviljaturu ühise korralduse kohta, eriti selle artiklit 6,
   ning arvestades järgmist:
   
               (1)
            
            
               Komisjoni määrust (EÜ) nr 1168/2005 (2) on muudetud, et pikendada pakkumiste esitamise tähtaega kuni 28. juunini 2006.
            
         
               (2)
            
            
               Pikendamise raames ei täpsustatud, millistel nädalatel alates 26. oktoobrist 2005 pakkumismenetlusi läbi ei viida. Nii võivad ettevõtjad heas usus esitada pakkumisi nädalatel, kui korralduskomitee istungit ei ole ette nähtud.
            
         
               (3)
            
            
               Seepärast on vaja ette näha, millistel nädalatel kuni 28. juunini 2006 pakkumismenetlusi läbi ei viida.
            
         
               (4)
            
            
               Seetõttu tuleks määrust (EÜ) nr 1168/2005 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1168/2005 artikli 4 lõikes 1 asendatakse teine lõik järgmise tekstiga:
   
      “Järgmiste osaliste pakkumismenetluste raames lõppeb pakkumiste esitamine igal kolmapäeval kell 15 (Brüsseli aja järgi), välja arvatud 3. augustil 2005, 17. augustil 2005, 31. augustil 2005, 28. detsembril 2005, 12. aprillil 2006 ning 24. mail 2006, kuna nendel nädalatel pakkumismenetlusi läbi ei viida.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 78. Määrust on muudetud komisjoni määrusega (EÜ) nr 1154/2005 (ELT L 187, 19.7.2005, lk 11).
   
      (2)  ELT L 188, 20.7.2005, lk 16. Määrust on viimati muudetud määrusega (EÜ) nr 1744/2005 (ELT L 280, 25.10.2005, lk 6).